[{"text_idx": "#000006", "text": "Yn ystod y tymor ymdrochi (hynny yw o fis Mai i fis Medi), mae ein traethau, marinas a\u2019n cwmni\u0308au teithiau cychod sydd wedi ennill gwobrau yn cynnal amrywiaeth o weithgareddau hwyliog, am ddim i ymwelwyr a chymunedau arfordirol."}, {"text_idx": "#000007", "text": "Efallai y cewch gyfle i ddysgu am ecosystemau morol gwerthfawr, archwilio llwybrau natur newydd, helpu i fonitro llygredd plastig, neu dorchi llewys a chymryd rhan mewn ymgyrchoedd glanhau traethau a phrosiectau adfer."}, {"text_idx": "#000009", "text": "Ein gobaith yw y bydd ymwelwyr sydd yn dychwelyd i\u2019n harfordir trawiadol yn ei werthfawrogi yn fwy nag erioed ac yn mwynhau ein traethau a\u2019n marinas mewn ffordd gyfrifol. Gwnewch yn siw\u0302r nad ydych yn gadael unrhyw olion o\u2019ch ymweliad a\u2019ch bod yn mynd a\u0302\u2019ch sbwriel gartref gyda chi."}, {"text_idx": "#000011", "text": "Mae gan Croeso Cymru ganllaw defnyddiol i draethau sy\u2019n gyfeillgar i gw\u0302n drwy\u2019r flwyddyn. Wrth gwrs, pan fyddwch allan gyda\u2019ch ci, byddwch yn berchennog cyfrifol \u2013 yn y bag, yn y bin neu ewch ag ef gartref gyda chi."}, {"text_idx": "#000012", "text": "Mae gan ein holl draethau sydd wedi cael gwobr ddiogelwch ymwelwyr mewn golwg, mae\u2019n dibynnu tipyn ar y traeth a pha wobr sydd ganddo o ran yr hyn y gallwch ei ddisgwyl. Bydd gan draethau\u2019r Faner Las naill ai wylwyr y glannau neu wardeniaid traeth trwy gydol y tymor ymdrochi. Mae gwybodaeth am ddiogelwch ar gael ar hysbysfwrdd y traeth."}, {"text_idx": "#000015", "text": "Gall gweithredoedd bach wneud gwahaniaeth mawr. Felly, beth am gynnal #ymgyrchglanhautraeth2funud y tro nesaf y byddwch yn ymweld a\u0302\u2019r arfordir?"}, {"text_idx": "#000016", "text": "Neu, ymunwch a\u0302 mudiad #CaruCymru \u2013 ein menter fwyaf erioed i ddileu sbwriel a gwastraff. . ."}]